LIETUVOS RESPUBLIKOS SUSISIEKIMO MINISTRAS

ĮSAKYMAS

DĖL KANDIDATŲ Į AKCINĖS BENDROVĖS VIDAUS VANDENS KELIŲ DIREKCIJOS VALDYBOS NEPRIKLAUSOMĄ NARĮ ATRANKOS KOMISIJOS SUDARYMO

2025 m. vasario 28 d. Nr. 3-80

Vilnius

Vadovaudamasis Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“ (toliau – Atrankos aprašas), 12, 13, 14, 15 ir 17 punktais ir atsižvelgdamas į viešosios įstaigos Valdymo koordinavimo centro 2024 m. gruodžio 18 d. raštą Nr. S-265 „Dėl atstovų delegavimo į valdybos nepriklausomo nario atrankos komisiją“, Lietuvos Respublikos ekonomikos ir inovacijų ministerijos 2024 m. gruodžio 30 d. raštą Nr. (37.2 Mr)3-4145 „Dėl atstovų delegavimo į valdybos nepriklausomo nario atrankos komisiją“, Lietuvos Respublikos Vyriausybės kanceliarijos 2024 m. gruodžio 30 d. raštą Nr. S-3938 „Dėl atstovų delegavimo į AB Vidaus vandens kelių direkcijos valdybos nepriklausomo nario atrankos komisiją“, Lietuvos Respublikos finansų ministerijos 2025 m. sausio 7 d. raštą Nr. 6K-25/49 „Dėl atstovų delegavimo į nepriklausomo valdybos nario atrankos komisiją“:

1. S u d a r a u Kandidatų į akcinės bendrovės Vidaus vandens kelių direkcijos valdybos nepriklausomą narį atrankos komisiją (toliau – Atrankos komisija):

Jurgita Bagdonienė, viešosios įstaigos Valdymo koordinavimo centro Analizės skyriaus vadovė, jai negalint dalyvauti – Aušra Gudinavičienė, viešosios įstaigos Valdymo koordinavimo centro projektų vadovė;

Tomas Daukantas – Susisiekimo ministerijos kancleris, jam negalint dalyvauti – Roma Andruškevičienė, Susisiekimo ministerijos Valstybės turto ir įmonių valdymo skyriaus vedėja;

Saulius Gaigalas – Lietuvos Respublikos Vyriausybės kanceliarijos Ekonomikos politikos grupės vyriausiasis patarėjas, jam negalint dalyvauti – Lina Liubauskaitė, Lietuvos Respublikos Vyriausybės kanceliarijos Ekonomikos politikos grupės vadovė;

Darius Indriūnas – ekonomikos ir inovacijų viceministras, jam negalint dalyvauti – Vaidotas Rudokas, Ekonomikos ir inovacijų ministerijos Įmonių politikos departamento direktorius;

Darius Sadeckas – finansų viceministras, jam negalint dalyvauti – Aušra Vičkačkienė, Finansų ministerijos Valstybės turto valdymo departamento direktorė.

2. S k i r i u Atrankos komisijos sekretore Janiną Laskauskienę, Susisiekimo ministerijos Valstybės turto ir įmonių valdymo skyriaus patarėją, jai negalint dalyvauti – Rasą Sirutavičienę, Susisiekimo ministerijos Valstybės turto ir įmonių valdymo skyriaus patarėją.

3. P a v e d u Atrankos komisijos sekretoriui Atrankos aprašo nustatyta tvarka organizuoti Atrankos komisijos darbą, aprūpinti Atrankos komisijos narius darbo priemonėmis, tvarkyti Atrankos komisijos dokumentus ir vykdyti teisėtus Atrankos komisijos pirmininko pavedimus.

4. N u s t a t a u, kad:

4.1. šiuo įsakymu sudaryta Atrankos komisija atlieka Atrankos apraše nustatytas kandidatų į akcinės bendrovės Vidaus vandens kelių direkcijos valdybos nepriklausomus narius atrankos procedūras;

4.2. vykdant atranką gali būti kviečiami Atrankos aprašo 17 punkte numatyti ekspertai.

Susisiekimo ministras	Eugenijus Sabutis